Zlatar Bistrica

**Zlatar Bistrica** je naselje i sjedište istoimene općine u Hrvatskoj, u Krapinsko-zagorskoj županiji.

## Geografija
Zlatar Bistrica je smještena uz desnu obalu rijeke Krapine, u središtu Hrvatskog zagorja. 
Na prometno frekventnom cestovnom čvoru, pojačanom željezničkom prugom. Susjedne općine su Bedekovčina, Zlatar, Konjščina i Marija Bistrica.

## Stanovništvo
## Uprava
Općinsko vijeće na čelu s Predsjednikom općinskog vijeća Sašom Pavlovićem.

Sastav Općinskog vijeća prema rezultatima posljednjih izbora (svibanj 2005.).

4 (36,36%) HSS
2 (18,18%) Nezavisna općinska lista-B. Pelko
2 (18,18%) HDZ	
1 (9,09%) HSU
1 (9,09%) SDP-LS
1 (9,09%) Nezavisna općinska lista-L.Fulir

## Historija
Spajanjem zaselaka Donji Brestovec, Gornji Brestovec i Grančari nastala je današnja općina Zlatar Bistrica. Mjesto se uz spomenuta naselja oformilo oko novostvorene željezničke stanice na pruzi Zagreb-Varaždin 1911 godine. 
Stanica, a samim time i naselje koje se smjestilo u blizini su ime dobili kombinacijom dva najbliža veća mjesta između kojih se smjestila - Zlataru i Mariji Bistrici, pa otuda i naziv Zlatar Bistrica. 
Od 1962. Zlatar Bistrica je najveća općina u Hrvatskom Zagorju s otprilike 33,000 stanovnika. Općinsko sjedište se nalazilo u središtu Zlatar Bistrice, a sama općina obuhvaćala je današnje gradove i općine Budinšćinu, Hrašćinu, Konjščinu, Lobor, Mihovljan, Zlatar i Zlatar Bistricu.

## Spomenici i znamenitosti
Spomenik Stjepanu Radiću uz Dom kulture u središtu Zlatar Bistrice. 
Svega 2&nbsp;km od središta Zlatar Bistrice prema Veleškovcu, nedaleko restorana Purga nalazi se kurija Kallayevih iz 1750-te. 
Crkva sv. Lovre u Lovrečanu iz 1334-te g. obnovljena krajem 90-tih godina prošlog stoljeća.

## Obrazovanje
* OŠ "Zlatar Bistrica"

## Kultura
* KUD Kaj

"Od Mure i Drave do Kupe i Save,
Senje nam nigdo ne zruši,
To zemla je moja, moja domaja,
Tu nam je kaj vu duši"

Ovi stihovi popularnog zagorskog pjevača i skladatelja Ivice Pepelka iz pjesme „Kaj vu duši“ možda najbolje oslikavaju Zlatar Bistricu kao mjesto na pola puta od Mure i Drave do Kupe i Save, kojem je „kaj“ stvarno u duši i to Kulturnoumjetničko društvo „Kaj“ , jedan od simbola ovog mjesta.

Zlatar Bistrica, naselje koje je to ime dobilo u prošlom stoljeću kao najprikladnije, radi položaja između Zlatara i Marije Bistrice, najviše je bilo poznato po razvijenoj industriji i obrtništvu. Posljedica je to pozicije na raskrižju frekventnih prometnica i željezničke pruge od Zagreba prema Varaždinu. Teška ratna i poratna vremena učinila su da ta slika o uspješnom gospodarstvu potpuno izblijedi, no ubrzo je Zlatar Bistrica postala poznata po nečem drugom, Kulturnoumjetničkom društvu „Kaj“.

## Sport
Na području općine djeluje nekoliko sportskih udruga. 
* Nogometni klub "Ivančica" (1. županijska liga) - klub uskoro slavi 80. godišnjicu postojanja i u gostovanje za obljetnicu dolazi prvak Hrvatske Dinamo.

Broji generacije:
* limača (trener:Tomislav Tukač)
* mlađih pionira (trener:Zvonko Mrkoci)
* starijih pionira (trener:Zvonko Mrkoci)
* juniora (trener:Zlatko Močilar)
* seniora (trener:Zlatko Močilar)
* veterana (bez trenera)
* Teniski klub "Elcon"
* Rukometni klub "Zlatar Bistrica" (3. hrvatska liga)
* Ženski rukometni klub "Zlatar Bistrica" (3. hrvatska liga).

## Značajne osobe
* Miljenko Brlečić, glumac
* Mladen Jakopec, nekadašnji poduzetnik i nekadašnji član Izvršnog odbora Hrvatskog nogometnog saveza

## Vanjske veze